FELHÍVÁS
a XXVI. Országos Tudományos Diákköri Konferencia
Fizika, Földtudományok és Matematika Szekciójában való részvételre
_______________________________________________________________________________________________________________

A rendezvény helyszíne:

Miskolci Egyetem
Műszaki Földtudományi Kar

Cím:		Miskolci Egyetem Geofizikai Tanszék 
		3515 Miskolc-Egyetemváros
Telefon:		06 (46) 565-111/1135
Fax:		06 (46) 361 936
E-mail:		ffmotdk26@uni-miskolc.hu

Ügyvezető elnök:	Dr. Dobróka Mihály
			tszv. egyetemi tanár, intézetigazgató

Ügyvezető titkár:	Dr. Mádai Ferenc
			egyetemi adjunktus

Hallgatói képviselő:	Baracza Mátyás Krisztián
			doktorandusz

Az Országos Tudományos Diákköri Tanács (OTDT)
általános felhívása alapján
az OTDT Fizika-Földtudományok-Matematika Szakmai bizottsága és a
Miskolci Egyetem Műszaki Földtudományi kara, mint rendező intézmény meghirdetik
a XXV. OTDK Fizika-Földtudományok-Matematika (FiFöMa) szekcióját
és felhívják az e tudományterületen tevékenykedő tudományos diákkörösöket a részvételre.

A rendezvény időpontja: 

2003. április 14-16.

Az előadással való részvétel feltételei:

A konferencián az élettelen természettudományok fizika, földtudományok, matematika szakterületeihez tartozó olyan tudományos igényű, erre a célra készített diák pályamunkák mutathatók be, amelyek megfelelnek az alábbi követelményeknek:
1.	Készítőik egyetemi, főiskolai tanulmányi ideje alatt készültek
2.	Nem a tantervben előírt feladatok megoldásai voltak (Szemináriumi dolgozat, terepgyakorlati jelentés, szakdolgozat, diplomamunka stb. nem mutatható be! Bizonytalan esetben ajánlott még a nevezés előtt a Szakmai Bizottság elnökének állásfoglalását kérni.)
3.	Készítőik egyetemi, főiskolai tanulmányi ideje alatt intézményi konferencián bemutatásra és minősítésre kerültek, és e tényről az intézményi konferencia félévében az OTDT titkársága hivatalos értesítést kapott.
4.	Végleges nevezésüket az OTDT általános felhívása szerint a küldő intézmény 2003. január 10-ig beküldi az OTDT titkárságára központi regisztrálásra és a Miskolci Egyetem Műszaki Földtudományi karához, mint rendezőhöz (dolgozatonként: nevezési lap 1-1 példányban, tartalmi kivonat 1-1 példányban, intézményi ajánlás 1-1 példányban)
5.	Az elkészített dolgozatokat 2 eredeti példányban a küldő intézmény 2003. január 27-ig beküldi a Miskolci Egyetemhez, mint rendezőhöz.
6.	Ha készítőik között van már végzett, illetve a 2002/2003-es tanévben utolsó éves (240 kreditet már összegyűjtött) egyetemista, vagy utolsó éves (180 kreditet már összegyűjtött) főiskolás a dolgozathoz csatolni kell szakdolgozata (diplomamunkája) címét és részletes tématervét is. 

A Szekcióban – az OTDT felhívása szerinti előminősítésen átesett dolgozatukkal – a határon túli magyar diákok is részt vehetnek, azonos feltételekkel. Igény esetén a Szekció bemutató jellegű angol nyelvű és junior tagozatokat is befogad. A részvétel további feltételei megegyeznek az OTDT általános felhívásában foglaltakkal.
A határidőn túl érkezett és a központilag nem regisztrált dolgozatokat postafordultával visszaküldjük.
A részvétel végleges elfogadásáról a beküldő intézmények 2003. február közepéig értesítést kapnak.

A pályamunkák minősítése és bemutatása:

A beérkező dolgozatokat a három nagy szakterületnek megfelelő alszekciókon belül tagozatokba soroljuk. A tagozatok előzetes listáját az 1. melléklet tartalmazza. 
Ezután minden dolgozatot két-két szakértő értékel a 2. mellékletben szereplő értékelési szempontok szerint. Ezt az értékelést a szerzők még a dolgozat bemutatása előtt megkapják. 
A konferencia idejére a dolgozatok egy oldalas tartalmi kivonatát a rendezők nyomtatásban megjelentetik. A kötet egységessége érdekében csak a 3. mellékletben részletezett alaki követelmények betartásával készített tartalmi kivonatok kerülnek közlésre. 
A dolgozatok bemutatása tagozatonként történik, 15 perces előadás keretében, amelyet 5 perc vita követ. Az előadásokat 3 főből álló zsűri értékeli. Az előadás szigorúan a dolgozatban szereplő eredmények bemutatását célozza, további új eredményeknek nem ez a konferencia a bemutatási fóruma.

Részvétel a konferencia ülésein:

A Szakmai Bizottság felhívja az intézményi TDK tanácsokat, hogy az előadókon túl az önképzőkörös diákság minél szélesebb körét ösztönözzék a miskolci  rendezvény meglátogatására. Meggyőződésünk, hogy az alsóbb éves, dolgozattal az országos szintre még el nem jutott diákoknak hasznos tapasztalatszerzés lesz az előadásokon és vitákon való részvétel.
Ugyancsak kérjük, hogy tanáraik segítsék az országos rendezvényt a dolgozati bírálatokkal és a zsűrikben való személyes részvétellel.
A konferencia résztvevőinek kollégiumi szállást és a menzán étkezést (reggeli, ebéd, vacsora) biztosítunk.
A konferencia nevezési díját, a szállás- és étkezési költségeket a rendelkezésre álló támogatások ismeretében állapítjuk meg és az intézményeket erről egy későbbi időpontban értesítjük. 

Kapcsolattartás, információ:

A XXVI. OTDK Fizika-Földtudományok-Matematika szekciójával az alábbi címeken lehet kapcsolatot létesíteni:

E-mail: ffmotdk26@uni-miskolc.hu
Postai cím: Miskolci Egyetem, Geofizikai Tanszék, 3515 Miskolc-Egyetemváros
Fax: 06 46 361 936

A szekció Szervező Bizottságának elnöke: dr. Gyulai Ákos tanszékvezető tudományos főmunkatárs
Telefon: 06 46 565 111 / 1135

Miskolc-Budapest, 2002. február 7.

Dr. Weiszburg Tamás
tudományos főmunkatárs
az OTDT Fizika, Földtudományok és Matematika Szakmai Bizottságának elnöke	Dr. Dobróka Mihály
tanszékvezető egyetemi tanár
az OTDK Fizika, Földtudományok és Matematika Szekciójának ügyvezető elnöke	

Fizika, Földtudományok, Matematika Szekció felhívásának 1. sz. melléklete

A Szekció témakörök szerinti beosztása
_________________________________________________________________

A szekció a három nagy szakterület szerint három alszekcióra bomlik. Az alszekciókon belül a végleges tagozatok kialakítását és beosztását 2003 februárjában a Szakmai Bizottság végzi el, figyelembe véve a beérkezett nevezések témamegjelölését is.

Az alábbiakban a tájékozódást segítendő közöljük az előző OTDK (2001. Pécs) tagozatbeosztását. A jelentkezési lapon lehetőleg az itt felsorolt tagozatok közül kérjük megjelölni azt, amelyikbe a szerző(k) megítélése szerint a munka leginkább beleillik. 

Fizika

Anyagudomány, szilárdtestfizika
Atommag- és részecskefizika
Biofizika, radioaktív környezetvizsgálat
Csillagászat
Komplex rendszerek fizikája
Optika, lézerek alkalmazása

Földtudományok

Ásványtan, archeometria
Éghajlattan
Földtan
Gazdaságföldrajz
Geofizika, kartográfia, alkalmazott földtan
Geomorfológia
Idegenforgalom földrajza
Környezetvédelem
Kőzettan, geokémia
Meteorológia
Népesség- és településföldrajz
Őslénytan
Politikai és történeti földrajz
Regionális földrajz
Tájföldrajz
Természetvédelem
Terület- és településfejlesztés
Vulkanológia

Matematika

Algebra és számelmélet
Analízis, geometria és topológia
Kombinatorika, gráfelmélet és valószínűségelmélet

Fizika, Földtudományok, Matematika Szekció felhívásának 2. sz. melléklete

Dolgozat értékelési és bemutatási szempontok
_____________________________________________________________________________________

1.	A beküldött (kötetbe kerülő) 1 oldalas tartalmi összefoglaló minősége.
Maximális szerezhető pontszám: 10
•	formai értékelés (mennyire követi/tartja be az előírásokat): max. 6 pont  (a Szakmai Bizottság 2003 februári ülésének döntése alapján)
•	tartalmi értékelés (mennyire ügyesen emeli ki/foglalja össze a dolgozat lényegét): max. 4 pont (a két írásbeli bíráló adja, egyenként 2-2 pont)

2.	A dolgozat minősége.
Maximálisan szerezhető pontszám: 30
A dolgozatok írásbeli értékelésnek szempontjai (minden dolgozatot előzetesen két szakember bírál írásban):
•	Mennyire világosan jelöli ki a szerző a kutatási célt és ezt mennyire tudja indokolni?
•	A célkijelöléssel összhangban áll-e a szakirodalom feldolgozása? 
•	A téma elméleti és gyakorlati jelentősége. 
•	A vizsgálati módszerek megválasztása, kivitelezésük minősége.
•	A szerző maga is közreműködött-e  (egy diáktól elvárható szinten) a vizsgálati adatok összegyűjtésében/mérésében?
•	Az új eredmények és dokumentáltságuk színvonala, 
•	Az eredmények értékelésének realitása, a következtetések helyessége. 
•	A dolgozat szerkezete, felépítésének logikája, stílusa. 
A fenti szempontok alapján a dolgozatokat a lektorok maximálisan 15-15 ponttal értékelhetik. Az értékelésben jelezhetik a kiemelten jónak tartott munkát. A bírálatokat a szerzők még a dolgozat bemutatása előtt megismerhetik.

3.	Az előadás minősége.
Maximálisan szerezhető pontszám: 30
A dolgozat lényegét 15 perces nyilvános előadásban (+5 perc vita) hallgatóság és három fős zsűri előtt kell bemutatni.
A dolgozat bemutatásának értékelési szempontjai
•	Az előadás megfelelt-e az elvárható követelményeknek (szerkesztés, idővel való gazdálkodás, magyar nyelvi szabatosság, szakkifejezések használata, világos okfejtés stb.)? 
•	Az előadó adott-e világos, átfogó képet a kutatás céljairól, jelentőségéről? 
•	Bemutatta-e kutatási módszereit, eredményeit, a levonható következtetéseket? 
•	Megfelelően dokumentálta-e mondanivalóját, helyesen használta-e a szemléltetési lehetőségeket? 
•	Sikerült-e érdemben válaszolnia az írásban megkapott észrevételekre, bírálatokra? 
•	Az élő vitában tudta-e álláspontját megfelelően képviselni, szükség esetén az elhangzott észrevételeket bele tudta-e építeni saját gondolatmenetébe? 
•	Milyen szakmai biztonsággal rendelkezik az adott témakörben? 
A három főből álló zsűri a dolgozat előadása és a lezajlott vita alapján maximálisan 30 pontot adhat (10-10-10).

Fizika, Földtudományok, Matematika Szekció felhívásának 3. sz. melléklete

A dolgozat 1 oldalas (a konferencia kötetében publikálásra kerülő ) összefoglalójára vonatkozó tartalmi és formai előírások
(betartásuk pontozásra kerül, ld. a 2. sz. mellékletet!)
__________________________________________________________________________________________________________________________

A dolgozat magyar nyelvű rövid tartalmi összefoglalása (címmel, szerzőkkel, szövegtesttel, esetleges ábrákkal stb. együtt) a megadott formai követelményeket betartva el kell férjen egy oldalon a megadott tükörben.

Az összefoglalót nyomtatott formában három, jó minőségű példányban a rendező intézményhez küldött jelentkezési laphoz csatolva, továbbá elektronikus formában az ffmotdk26@uni-miskolc.hu címre (intézményenként, azon belül alszekciónként csoportosítva) is kérjük elküldeni.

Papírméret: A4 álló
Margók beállítása:
•	fenti&lenti: 5 cm
•	bal&jobb: 4,3 cm
Bekezdés formázása:
•	Sorköz: 1
•	Minden balrazárt
Betűtípus formázása:
•	betűtípus: Times New Roman
•	betűméret: 12
•	A cím és a szerző(k) neve félkövérrel szedve, a többi szöveg normál

Az elektronikus beküldésnél kérjük Microsoft Word szövegszerkesztő programok valamelyik változatának használatát. (Más szövegszerkesztő csak különleges esetben, előzetes egyeztetés nyomán használható.)
fájlnév:
•	Alapeset: elsoszerzocsaladeskeresztneve.rtf  pl: kissgabor.rtf 
•	Azonos szerző több dolgozatánál sorszám is. pl. nyaradipiroska2.rtf

MINTA:
A CÍMET FÉLKÖVÉR ÁLLÓ NAGYBETŰKKEL KELL ÍRNI
Szerzővezetéknév Szerzőkeresztnév (EGYETEMRÖVIDÍTÉS, szak, szakra beiratkozás éve) NB: több szerző esetén folyamatosan felsorolva, egymástól vesszővel elválasztva.
A szerző(k) után egy sor üresen marad.
Konzulensvezetéknév Konzulenskeresztnév, konzulensbeosztás, konzulensmunkahely (formája: INTÉZMÉNYRÖVIDÍTÉS, tanszék/osztály) NB: több konzulens esetén folyamatosan felsorolva, egymástól vesszővel elválasztva
A konzulens(ek) után egy sor üresen marad.
Itt kezdődik a szöveg. A bekezdések elején nincs behúzás (tabulátor). A szövegben nincs szóelválasztás. Hivatkozás szükség esetén a szövegben megengedett, de irodalomjegyzék nem közölhető. A szövegközti hivatkozások formái: Nagy (1999); (Nagy, 1999); Nagy és Kiss (2000); (Nagy és Kiss, 2000); Nagy et al. (2001a); (Nagy et al., 2001b). Csak vonalas ábra közölhető. Az ábrán a vonalvastagságok és a jelek (betűk) mérete a végleges tükörméretben is legyen jól látható.